
A Pénzügy mester diploma reálopciós értékelése

A kutatásom elsődleges célja, a felsőoktatási lehetőségek értékelése reál opciós eszközökkel. Azt szerettem volna, megtudni, hogy a hallgatók számára felajánlott lehetőségek különböző variációi között melyikkel érik el a legnagyobb hasznot. Így három kutatási kérdést fogalmaztam meg. Megéri-e elvégezni a mester képzést? Mik a döntést befolyásoló paraméterek? Mikor éri meg elvégezni a mesterképzést? Jól látható, hogy eléggé lekorlátoztam a kutatásom méretét és felhasználhatóságát. Elsősorban a Közgazdasági területre, azon belül is a Pénzügy mester diplomára koncentráltam. A kutatás megalapozásához megismerkedtem a Pénzügyi világban gyakran használt reálopciós árazási módszerrel és annak felhasználhatósági lehetőségével.
Ezt követően megfelelő adatokra volt szükségem. Végül ezeket az adatokat felhasználva különböző szcenáriókat vázoltam fel, amelyek mentén könnyebben elvégezhetem a teszteket. Minden szcenárió alapját egy hipotetikus diák képez, aki a kutatás elvégzésének időpontjában áll a döntés előtt, miszerint továbbtanuljon-e mesterképzésen, vagy pedig később folytassa a tanulmányait. Erre, azért volt szükség, mivel az adatok felhasználása így volt a legegyszerűbb. Sajnos nem volt lehetőség historikus adatok elemzésére. Megállapítottam melyek azok a tényezők, amik a hallgató döntését befolyásolhatják, kiszűrtem azokat, amelyek elemzése túl nagy időtávot vett volna igényebe, vagy nem áll rendelkezésre megfelelő minőségű adat.
Miután az összes rendelkezésre álló adatot begyűjtöttem, elkészítettem egy táblázatot, aminek a segítségével modellezhetem az eltérő szcenáriókat. Az elsődleges változó a halasztás hossza volt, míg a többit megpróbáltam előre jelezni, a rendelkezésemre álló adatok alapján. Ezt követően kiértékeltem az eredményeket, megvizsgáltam, hogy jelenértékre számítva a mester képzés mekkora hozzáadott értékkel bír a hallgató számára. Az eredmények alapján a bővítési opció értéke mindig nagyobb, mint az opció nélküli lehetőségnek, de ha a hallgató huszonöt évnél többet halaszt akkor már a flexibilitás olyannyira lecsökken, hogy nem éri meg elvégezni a képzést.
Így a kutatási kérdéseim eredménye, Megéri elvégezni a mester képzést, a megnövekedett jövedelem miatt. A legfontosabb paraméterek a munkavégzés kezdete, a halasztás hossza és a tandíj. Valamint, ha maximalizálni szeretnénk a jelenértéket, munkavégzés mellett azonnal érdemes elkezdeni a mester képzést.



